CELEX: 31989D0222
Language: el
Date: 1989-03-08 00:00:00
Title: 89/222/ΕΟΚ: Απόφαση της Επιτροπής της 8ης Μαρτίου 1989 που αφορά τις υγειονομικές προδιαγραφές και το κτηνιατρικό πιστοποιητικό για τις εισαγωγές νωπού κρέατος από τη Λαϊκή Δημοκρατία της Γερμανίας

Avis juridique important

|

31989D0222

89/222/ΕΟΚ: Απόφαση της Επιτροπής της 8ης Μαρτίου 1989 που αφορά τις υγειονομικές προδιαγραφές και το κτηνιατρικό πιστοποιητικό για τις εισαγωγές νωπού κρέατος από τη Λαϊκή Δημοκρατία της Γερμανίας  

Επίσημη Εφημερίδα αριθ. L 092 της 05/04/1989 σ. 0019 - 0023

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 8ης Μαρτίου 1989  που αφορά τις υγειονομικές προδιαγραφές και το κτηνιατρικό πιστοποιητικό για τις εισαγωγές νωπού κρέατος από τη Λαϊκή Δημοκρατία της Γερμανίας  (89/222/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των προβλημάτων υγειονομικού και κτηνιατρικού ελέγχου κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 88/289/ΕΟΚ (2), και ιδίως το άρθρο 16,  Εκτιμώντας:  ότι σύμφωνα με τις διαπιστώσεις κτηνιατρικής αποστολής της Κοινότητας, φαίνεται ότι η υγειονομική κατάσταση των ζώων στη Λαϊκή Δημοκρατία της Γερμανίας είναι καλή και ελέγχεται από καλά διαρθρωμένες και οργανωμένες κτηνιατρικές υπηρεσίες, ιδίως όσον αφορά τις ασθένειες που μεταδίδονται μέσω του κρέατος·  ότι οι αρμόδιες κτηνιατρικές αρχές της Λαϊκής Δημοκρατίας της Γερμανίας έχουν διαβεβαιώσει ότι η χώρα αυτή είναι τουλάχιστον κατά τους τελευταίους 12 μήνες απαλλαγμένη από την πανώλη των βοοειδών, τον εξωτικό και κλασικό αφθώδη πυρετό, την αφρικανική πανώλη των χοίρων και την μεταδοτική παράλυση χοιροειδών (ασθένεια του Teschen) και ότι έχουν γίνει εμβολιασμοί κατά των ασθενειών αυτών κατά το εν λόγω χρονικό διάστημα·  ότι πρέπει να προσαρμοστούν οι υγειονομικές διατάξεις και η κτηνιατρική βεβαίωση σύμφωνα με την υγειονομική κατάσταση των ζώων της ενδιαφερόμενης τρίτης χώρας·  ότι ορισμένα κράτη μέλη, λόγω της ειδικής υγειονομικής κατάστασης των ζώων που επικρατεί σε αυτά όσον αφορά τον αφθώδη πυρετό και την πανώλη των χοίρων, απολαύουν ειδικών διατάξεων κατά το ενδοκοινοτικό εμπόριο και ότι, ως εκ τούτου, πρέπει να επικρατεί να εφαρμόζουν ειδικές διατάξεις κατά τις εισαγωγές από τρίτες χώρες· ότι οι διατάξεις αυτές πρέπει να είναι τουλάχιστον το ίδιο αυστηρές με τις διατάξεις που εφαρμόζουν αυτά τα ίδια κράτη μέλη κατά το ενδοκοινοτικό εμπόριο·  ότι είναι αναγκαίο να επανεξεταστεί η παρούσα απόφαση για να προσαρμοστεί προς τους κοινοτικούς κανόνες που αφορούν τον έλεγχο και την εξάλειψη του αφθώδους πυρετού και της πανώλης των χοίρων στην Κοινότητα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Με την επιφύλαξη των διατάξεων του πρωτοκόλλου για το ενδογερμανικό εμπόριο και τα συναφή προβλήματα, τα κράτη μέλη επιτρέπουν τις εισαγωγές των ακόλουθων κατηγοριών νωπού κρέατος από τη Λαϊκή Δημοκρατία της Γερμανίας:  α) νωπά κρέατα κατοικιδίων βοοειδών, χοιροειδών, προβατοειδών και αιγοειδών, που πληρούν τις εγγυήσεις που ορίζονται στο κτηνιατρικό πιστοποιητικό, το οποίο καταρτίζεται σύμφωνα με το παράρτημα Α, και πρέπει να συνοδεύει την αποστολή·  β) νωπά κρέατα κατοικιδίων μονόπλων, που πληρούν τις εγγυήσεις που ορίζονται στο κτηνιατρικό πιστοποιητικό, το οποίο καταρτίζεται σύμφωνα με το παράρτημα Β και πρέπει να συνοδεύει την αποστολή.  Άρθρο 2  1. Μέχρις ότου το Συμβούλιο εκδώσει κανόνες για τον έλεγχο και την εξάλειψη του αφθώδους πυρετού στην Κοινότητα, και εφόσον εξακολουθεί να ισχύει η απαγόρευση εμβολιασμού κατά του αφθώδους πυρετού, η Δανία, η Ιρλανδία και το Ηνωμένο Βασίλειο όσον αφορά τη Βόρειο Ιρλανδία, μπορούν να διατηρήσουν τους εθνικούς υγειονομικούς κανόνες σχετικά με την προστασία κατά του αφθώδους πυρετού, όσον αφορά τα νωπά κρέατα βοοειδών, χοιροειδών, προβατοειδών και αιγοειδών που αναφέρονται στο άρθρο 1 στοιχείο α).  2. Εφόσον τα κράτη μέλη εξακολουθούν να παραμένουν επίσημα απαλλαγμένα από την πανώλη των χοίρων, μπορούν να διατηρήσουν τους εθνικούς υγειονομικούς κανόνες σχετικά με την προστασία κατά της πανώλης των χοίρων όσον αφορά τα νωπά κρέατα χοιροειδών που αναφέρονται στο άρθρο 1 στοιχείο α).  Άρθρο 3  Η παρούσα απόφαση δεν εφαρμόζεται στις εισαγωγές αδένων και οργάνων, περιλαμβανομένου του αίματος, τις οποίες η χώρα προορισμού επιτρέπει με σκοπό την παρασκευή φαρμάκων.  Άρθρο 4  Η παρούσα απόφαση επανεξετάζεται με σκοπό την προσαρμογή των κοινοτικών κανόνων για τον έλεγχο και την εξάλειψη του αφθώδους πυρετού και της πανώλης των χοίρων στην Κοινότητα.  Άρθρο 5  Η παρούσα απόφαση εφαρμόζεται από τις 15 Μαρτίου 1989.  Άρθρο 6  Η παρούσα απόφαση απευθύνεται στα κράτη μέλη.  Βρυξέλλες, 8 Μαρτίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 124 της 18. 5. 1988, σ. 31.  ΠΑΡΑΡΤΗΜΑ Α  ΚΤΗΝΙΑΤΡΙΚΟ ΠΙΣΤΟΠΟΙΗΤΙΚΟ  Για νωπό πρέας (1) κατοικιδίων βοοειδών, χοιροειδών, προβατοειδών και αιγοειδών που προορίζεται για αποστολή στην Ευρωπαϊκή Οικονομική Κοινότητα  Χώρα προορισμού:  Αριθμός δημόσιου πιστοποιητικού υγείας (2):  Χώρα εξαγωγής: Λαϊκή Δημοκρατία της Γερμανίας  Υπουργείο:  Υπηρεσία:  Στοιχεία:  (προαιρετικό)  Ι. Αναγνώριση  Κρέας από:  (είδος ζώου)  Είδος τεμαχίων:  Είδος συσκευασίας:  Αριθμός τεμαχίων ή μονάδων συσκευασίας:  Καθαρό βάρος:  ΙΙ. Προέλευση του κρέατος  Διεύθυνση(εις) και αριθμός(οί) (2) κτηνιατρικής έγκρισης του(των) εγκεκριμένου(ων) σφαγείου(ων)  Διεύθυνση(εις) και αριθμός(οί) (2) κτηνιατρικής έγκρισης του (των) εγκεκριμένου(ων) εργαστηρίου(ων)  τεμαχισμού  ΙΙΙ. Προορισμός κρέατος  Το κρέας αποστέλλεται από  (τόπος αποστολής)  στ  (χώρα και τόπος προορισμού)  με το ακόλουθο μεταφορικό μέσο (3)  Όνομα και διεύθυνση του αποστολέα  Όνομα και διεύθυνση του παραλήπτη  IV. Υγειονομική βεβαίωση  Ο υπογεγραμμένος επίσημος κτηνίατρος βεβαιώνω:  1. Ότι το ανωτέρω αναφερόμενο νωπό κρέας προέρχεται από:  - ζώα, τα οποία ευρίσκονται στην επικράτεια της Λαϊκής Δημοκρατίας της Γερμανίας επί τρεις τουλάχιστον μήνες προ της σφαγής τους ή από της γεννήσεώς τους, εφόσον πρόκειται για ζώα ηλικίας κάτω των τριών μηνών,  - ζώα που προέρχονται από εκμεταλλεύσεις στις οποίες δεν έχει εκδηλωθεί αφθώδης πυρετός κατά την διάρκεια των προηγούμενων 30 ημερών καθώς επίσης και σε ακτίνα δέκα χιλιομέτρων κατά την διάρκεια των προηγούμενων 30 ημερών,  - ζώα που έχουν μεταφερθεί στο εγκεκριμένο σφαγείο (2) χωρίς να έλθουν σε επαφή με ζώα τα οποία δεν πληρούν τους όρους που απαιτούνται για εξαγωγή του κρέατός τους στην Κοινότητα, και, εάν έχουν μεταφερθεί με μεταφορικά μέσα, αυτά τα τελευταία έχουν καθαρισθεί και απολυμανθεί πριν από την φόρτωση,  - ζώα που έχουν περάσει κατά τις 24 ώρες προ της σφαγής τους από υγειονομική εξέταση στο σφαγείο, όπως αναφέρεται στο κεφάλαιο V του παραρτήματος 1 της οδηγίας 64/433/ΕΟΚ του Συμβουλίου (1), όπως τροποποιήθηκε τελευταία από την οδηγία 88/657/ΕΟΚ (2), και δεν έχουν παρουσιάσει ενδείξεις αφθώδους πυρετού,  - στην περίπτωση χοιρείου νωπού κρέατος, τα ζώα που προέρχονται από εκμεταλλεύσεις στις οποίες δεν έχει εκδηλωθεί κυστιώδης ασθένεια των χοίρων κατά την διάρκεια των προηγούμενων 30 ημερών ή πανώλης των χοίρων κατά την διάρκεια των προηγούμενων 40 ημερών καθώς επίσης και σε ακτίνα δέκα χιλιομέτρων κατά την διάρκεια των προηγούμενων 30 ημερών όσον αφορά τις δύο αυτές ασθένειες,  - εφόσον πρόκειται για χοίρειο κρέας, τα ζώα δεν προέρχονται από εκμεταλλεύσεις, στις οποίες έχει επιβληθεί απαγόρευση λόγω βρουκέλλωσης των χοίρων κατά τη διάρκεια των προηγούμενων έξι εβδομάδων,  - εφόσον πρόκειται για νωπό πρόβειο ή αίγειο κρέας, τα ζώα δεν προέρχονται από εκμεταλλεύσεις στις οποίες έχει επιβληθεί απαγόρευση λόγω βρουκέλλωσης των βοοειδών ή αιγοειδών κατά τη διάρκεια των προηγούμενων έξι εβδομάδων.  2. Ότι το προαναφερθέν νωπό κρέας προέρχεται από εγκατάσταση ή εγκαταστάσεις στις οποίες μετά από εκδήλωση αφθώδους πυρετού, μόνο μετά την σφαγή όλων των υπαρχόντων ζώων, την απομάκρυνση όλου του κρέατος και τον τελικό καθαρισμό και την απολύμανση όλων των εγκαταστάσεων υπό την επίβλεψη επίσημου κτηνιάτρου, επετράπη η περαιτέρω επεξεργασία κρέατος για εξαγωγή προς την Κοινότητα.  1.2.3 //  // Έγινε στ ,  (τόπος)   // στις  (ημερομηνία)  (σφραγίδα)  (υπογραφή του επίσημου κτηνίατρου)  (ονοματεπώνυμο του υπογράφοντος με κεφαλαία, τίτλος και ιδιότητα)  (1) Νωπό κρέας: όλα τα τμήματα των κατοικιδίων βοοειδών, χοιροειδών, προβατοειδών και αιγοειδών, κατάλληλα για ανθρώπινη κατανάλωση, που δεν έχουν υποβληθεί σε καμία επεξεργασία συντήρησης. Εντούτοις διατηρημένα δια ψύξεως και κατεψυγμένα κρέατα θεωρούνται ως νωπά.  (2) Προαιρετικό όταν η χώρα προορισμού επιτρέπει την εισαγωγή νωπού κρέατος για χρήση άλλη εκτός από την ανθρώπινη κατανάλωση, κατ' εφαρμογή του άρθρου 19 στοιχείο α) της οδηγίας 72/462/ΕΟΚ.  (3) Για τα βαγόνια τρένου και τα φορτηγά αυτοκίνητα σημειώνεται ο αρθμός μητρώου, για τα αεροπλάνα ο αριθμός πτήσεως και για τα πλοία το όνομα.  (1) ΕΕ αριθ. 121 της 29. 7. 1964.  (2) ΕΕ αριθ. L 382 της 31. 12. 1988, σ 3.  ΠΑΡΑΡΤΗΜΑ Β  ΚΤΗΝΙΑΤΡΙΚΟ ΠΙΣΤΟΠΟΙΗΤΙΚΟ  για νωπό κρέας (1) μονόπλων κατοικιδίων, που προορίζεται για αποστολή στην Ευρωπαϊκή Οικονομική Κοινότητα  Χώρα προορισμού:  Αριθμός του δημόσιου πιστοποιητικού υγείας (2):  Χώρα εξαγωγής: Λαϊκή Δημοκρατία της Γερμανίας  Υπουργείο:  Υπηρεσία:  Στοιχεία:  (προαιρετικό)  Ι. Αναγνώριση  Κρέατα από μόνοπλα κατοικίδια:  (είδος ζώου)  Είδος τεμαχίων:  Είδος συσκευασίας:  Αριθμός τεμαχίων ή μονάδων συσκευασίας:  Καθαρό βάρος:  ΙΙ. Προέλευση του κρέατος  Διεύθυνση(εις) και αριθμός(οί) (2) κτηνιατρικής έγκρισης του(των) εγκεκριμένου(ων) σφαγείου(ων):  Διεύθυνση(εις) και αριθμός(οί) (2) κτηνιατρικής έγκρισης του (των) εγκεκριμένου(ων) εργαστηρίου(ων)  τεμαχισμού:  ΙΙΙ. Προορισμός του κρέατος  Το κρέας αποστέλλεται από:  (τόπος αποστολής)  στ  (χώρα και τόπος προορισμού)  με το ακόλουθο μεταφορικό μέσο (3):  Όνομα και διεύθυνση αποστολέα:  Όνομα και διεύθυνση του παραλήπτη:  IV. Υγειονομική βεβαίωση  Ο υπογεγραμμένος επίσημος κτηνίατρος βεβαιώνω, ότι το ανωτέρω νωπό κρέας προέρχεται από ζώα τα οποία ευρίσκονται στην επικράτεια της Λαϊκής Δημοκρατίας της Γερμανίας, τουλάχιστον τρεις μήνες προ της σφαγής ή από της γεννήσεώς τους, εφόσον πρόκειται για ζώα ηλικίας κάτω των τριών μηνών.  1.2.3 //  // Έγινε στ ,  (τόπος)   // στις  (ημερομηνία)  (σφραγίδα)  (υπογραφή του επίσημου κτηνίατρου)  (ονοματεπώνυμο του υπογράφοντος με κεφαλαία, τίτλος και ιδιότητα)  (1) Νωπά κρέατα: όλα τα τμήματα κατοικιδίων μονόπλων, κατάλληλα για ανθρώπινη κατανάλωση, που δεν έχουν υποβληθεί σε καμία επεξεργασία συντηρήσεως. Εντούτοις, διατηρημένα δια ψύξεως και κατεψυγμένα κρέατα θεωρούνται ως νωπά.  (2) Προαιρετικό όταν η χώρα προορισμού επιτρέπει την εισαγωγή νωπού κρέατος για χρήση άλλη εκτός από την ανθρώπινη κατανάλωση, κατ' εφαρμογή του άρθρου 19 στοιχείο α) της οδηγίας 72/462/ΕΟΚ.  (3) Για τα βαγόνια τρένου και τα φορτηγά αυτοκίνητα σημειώνεται ο αριθμός μητρώου, για τα αεροπλάνα ο αριθμός πτήσεως και για τα πλοία το όνομα.